હવે આવીએ એક ખાસ મુદ્દા પર. જો આપણે એમ વિચારીએ કે મેદાન પર બેસવાથી કે માત્ર ઉભા રહેવાથી પ્રદુષણની અસર નહીં પડતી હોય પરંતુ કોઈ રમત રમવાથી ખેલાડીઓમાં ઓક્સીજન ઓછો થાય અને એથી સ્મોગની અસર વધુ પડતી હશે તો પછી વિરાટ કોહલી શું મંગળ ગ્રહ પરથી આવ્યો છે? હા, આજકાલ જે રીતે તેનું ફોર્મ ચાલી રહ્યું છે તેનાથી તો કદાચ એવી શંકા જાય પરંતુ તે પણ મેદાન પર દોઢ દિવસથી રમી રહ્યો હતો તેને તો શ્વાસોચ્છવાસની કોઈજ તકલીફ પડી હોય એવું લાગ્યું નહીં. બલકે વિરાટતો ચંદીમલની વારંવાર રમત રોકવાની રણનીતિથી એક સમયે ગુસ્સે થયેલો દેખાઈ રહ્યો હતો.